b'\n_START_ARTICLE_\nOlga Kaniskina\n_START_SECTION_\nCariera\n_START_PARAGRAPH_\nLa Cupa Mondial\xc4\x83 la mar\xc8\x99 din\xc2\xa02006,\xc2\xa0Olga Kaniskina a terminat pe locul al cincilea. La Campionatele Europene de Atletism din 2006 a c\xc3\xa2\xc8\x99tigat medalia de argint, fiind prima ei medalie la o competi\xc8\x9bie interna\xc8\x9bional\xc4\x83 major\xc4\x83. \xc3\x8en anul urm\xc4\x83tor, la\xc2\xa0Campionatul Mondial de Atletism\xc2\xa0din 2007, a c\xc3\xa2\xc8\x99tigat titlul mondial tot la proba de 20 de km mar\xc8\x99, \xc3\xaenving\xc3\xa2nd-o pe compatrioata\xc2\xa0Tatiana \xc8\x98emiakina la linia de sosire._NEWLINE_\xc3\x8en anul 2008, Kaniskina a dobor\xc3\xa2t primul ei record mondial la 20 de km mar\xc8\x99 la Campionatul Na\xc8\x9bional al Rusiei, reu\xc8\x99ind s\xc4\x83 scoat\xc4\x83 un timp mai bun dec\xc3\xa2t\xc2\xa0compatrioata sa, Olimpiada Ivanova, \xc3\xaen august 2005. Totu\xc8\x99i IAAF nu a ratificat recordul deoarece un record mondial poate fi \xc3\xaenregistrat doar dac\xc4\x83 au fost prezen\xc8\x9bi trei arbitri la competi\xc8\x9bie, lucru care nu s-a \xc3\xaent\xc3\xa2mplat atunci.\xc2\xa0A c\xc3\xa2\xc8\x99tigat \xc8\x99i proba de 20 de km mar\xc8\x99 a Cupei Mondiale la mar\xc8\x99 organizat\xc4\x83 de IAAF \xc3\xaen 2008 \xc3\xaen Rusia, stabilind un nou record pentru aceast\xc4\x83 competi\xc8\x9bie, 1:25:42_NEWLINE_La Jocurile Olimpice din 2008 de la Beijing, ea a dobor\xc3\xa2t recordul olimpic la proba de 20 de km mar\xc8\x99, reu\xc8\x99ind un timp de\xc2\xa01:26:31, cu 36 de secunde mai bun dec\xc3\xa2t cel al sportivei medaliate cu argint. Fostul record olimpic, 1:29:05, a fost stabilit de c\xc4\x83tre Wang Liping, \xc3\xaen 2000, la Jocurile Olimpice de la Sydney, Australia._NEWLINE_La\xc2\xa0Campionatul Mondial de Atletism din 2009\xc2\xa0a c\xc3\xa2\xc8\x99tigat din nou medalia de aur, devenind prima femeie care reu\xc8\x99e\xc8\x99te s\xc4\x83 medalia de aur \xc3\xaen doi ani consecutivi._NEWLINE_Prima victorie a Kaniskin\xc4\x83i din 2010 a venit \xc3\xaen competi\xc8\x9bia Na Rynek Marsz! organizat\xc4\x83 la\xc2\xa0Cracovia, Polonia, unde a \xc3\xaenvins-o pe Melanie Seeger, av\xc3\xa2nd un timp mai bun cu doar dou\xc4\x83 secunde. A reu\xc8\x99it s\xc4\x83 c\xc3\xa2\xc8\x99tige medalia de aur \xc8\x99i la\xc2\xa0Campionatul European de Atletism\xc2\xa0din 2010. \xc3\x8en\xc2\xa02011 a \xc3\xaenceput cu o victorie \xc3\xaen cadrul competi\xc8\x9biei\xc2\xa0World Challenge 2011, c\xc3\xa2\xc8\x99tig\xc3\xa2nd etapa de mar\xc8\x99 desf\xc4\x83\xc8\x99urat\xc4\x83 pe circuitul dim\xc2\xa0Rio Maior, \xc3\xaen aprilie._NEWLINE_La Jocurile Olimpice din din 2012 a condus proba de 20\xc2\xa0km mar\xc8\x99 p\xc3\xa2n\xc4\x83 \xc3\xaen ultimul kilometru, c\xc3\xa2nd a fost \xc3\xaentrecut\xc4\x83 de\xc2\xa0Elena La\xc8\x99manova, r\xc4\x83m\xc3\xa2n\xc3\xa2nd cu medalia de argint.\n_START_SECTION_\nDopaj\n_START_PARAGRAPH_\nKaniskina a f\xc4\x83cut parte dintr-un grup de sportivi condus de\xc2\xa0Viktor Chegin. Mai mul\xc8\x9bi de doisprezece componen\xc8\x9bi ai acestui grup au fost suspenda\xc8\x9bi pentru dopaj. Ea nu a participat la Campionatul Mondial care a avut loc \xc3\xaen \xc8\x9bara sa natal\xc4\x83, la fel ca \xc8\x99i coechipierul Serghei Bakulin. Mai t\xc3\xa2rziu s-a dezv\xc4\x83luit c\xc4\x83 Bakulin era deja suspendat, lucru de care era suspectat\xc4\x83 \xc8\x99i\xc2\xa0Kaniskina. Pe 20 ianuarie 2015, Kaniskina a fost suspendat\xc4\x83 pe o durat\xc4\x83 de 3 ani \xc8\x99i 2 luni \xc3\xaencep\xc3\xa2nd cu data de 15 octombrie 2012, iar toate rezultatele ei din perioada 15 iulie 2009 \xc8\x99i 16 septembrie 2009, precum \xc8\x99i \xc3\xaentre 30 iulie 2011 \xc8\x99i 8 decembrie 2011 (printre care se num\xc4\x83r\xc4\x83 \xc8\x99i cele dou\xc4\x83 medalii de aur de la Campionatul Mondial) i-au fost anulate. Motivul dat pentru suspendare a fost prezen\xc8\x9ba unor anomalii \xc3\xaen pa\xc8\x99aportul s\xc4\x83u biologic._NEWLINE_Ca urmare a suspend\xc4\x83rii cauzate de dopajul, Kaniskina \xc8\x99i-a pierdut locul de munc\xc4\x83 de la Centrul Olimpic de Antrenament\xc2\xa0Victor Chegin din Saransk, fiind pre\xc8\x99edintele acesteia. Ea ob\xc8\x9binuse pozi\xc8\x9bia cu mai pu\xc8\x9bin de o lun\xc4\x83 \xc3\xaenainte, \xc3\xaenlocuindu-l pe Viktor Kolesnikov, care a fost la r\xc3\xa2ndul s\xc4\x83u suspendat pentru dopaj. Pe 25 martie 2015, IAAF a depus o contesta\xc8\x9bie la Curtea de Arbitraj de la Lausanne, Elve\xc8\x9bia, pun\xc3\xa2nd la \xc3\xaendoial\xc4\x83 descalific\xc4\x83rile aleatorii \xc8\x99i durata suspend\xc4\x83rii celor \xc8\x99ase sportivi implica\xc8\x9bi, printre ei num\xc4\x83r\xc3\xa2ndu-se \xc8\x99i Kaniskina, contesta\xc8\x9bie prin care i s-a permis s\xc4\x83-\xc8\x99i p\xc4\x83streze argintul olimpic._NEWLINE_Kaniskina a primit premii \xc3\xaen bani de aproximativ 135.000 de dolari la evenimentele la care ar fi fost dopat\xc4\x83.'